62022TJ0740_INF
Sodba Splošnega sodišča (prvi senat) z dne 26. junija 2024 – Pumpyanskiy/Svet
(zadeva T‑740/22) (
1
)
„Skupna zunanja in varnostna politika – Omejevalni ukrepi v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Zamrznitev sredstev – Seznam oseb, subjektov in organov, za katere velja zamrznitev sredstev in gospodarskih virov – Ohranitev imena tožeče stranke na seznamu – Pojem ‚vodilni poslovneži‘ – Člen 2(1)(f) in (g) Sklepa 2014/145/SZVP – Člen 3(1)(f) in (g) Uredbe (EU) št. 269/2014 – Napaka pri presoji“
1.
Evropska unija – Sodni nadzor nad zakonitostjo aktov institucij – Omejevalni ukrepi zaradi razmer v Ukrajini – Obseg nadzora – Dokaz o utemeljenosti ukrepa – Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti – Obseg polja proste presoje navedenega pristojnega organa – Upoštevnost dokazov, predloženih v zvezi s prejšnjim vpisom, brez spremembe razlogov, položaja tožeče stranke ali razvoja razmer v Ukrajini – Spremembe položaja tožeče stranke
(Listina Evropske unije o temeljnih pravicah, člen 47; Sklep Sveta 2014/145/SZVP, kakor je bil spremenjen s sklepi (SZVP) 2022/1530, (SZVP) 2023/572 in (SZVP) 2023/1767; uredbe Sveta št. 269/2014, 2022/1529, 2023/571 in 2023/1765)
(Glej točke od 44 do 49, 63, 64 in 69.)
2.
Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Vodilni poslovneži, ki delujejo v gospodarskih sektorjih, ki vladi Ruske federacije zagotavljajo znaten vir prihodka, in z njimi povezane osebe – Pojem
(Sklep Sveta 2014/145/SZVP, kakor je bil spremenjen s sklepom (SZVP) 2022/329, člen 2(1)(g); uredbi Sveta št. 269/2014 in 2022/330, člen 3(1)(g))
(Glej točke od 54 do 57.)
3.
Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Vodilni poslovneži, ki delujejo v gospodarskih sektorjih, ki vladi Ruske federacije zagotavljajo znaten vir prihodka, in z njimi povezane osebe – Obveznost Sveta, da pri pregledu omejevalnih ukrepov opravi ponovno presojo – Nasprotni dokaz – Sprememba položaja osebe, za katero veljajo omejevalni ukrepi – Napaka pri presoji
(Sklep Sveta 2014/145/SZVP, kakor je bil spremenjen s sklepoma (SZVP) 2022/1530 in (SZVP) 2023/572; uredbe Sveta št. 269/2014, 2022/1529 in 2023/571)
(Glej točke 66, 76, 80, od 96 do 99 in od 105 do 110.)
4.
Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Osebe, ki materialno ali finančno podpirajo ruske nosilce odločitev, ali pa imajo od korist od teh nosilcev odločitev – Obveznost Sveta, da pri pregledu omejevalnih ukrepov opravi ponovno presojo – Nasprotni dokaz – Sprememba položaja osebe, za katero veljajo omejevalni ukrepi – Napaka pri presoji
(Sklep Sveta 2014/145/SZVP, kakor je bil spremenjen s sklepi (SZVP) 2022/1530, (SZVP) 2023/572 in (SZVP) 2023/1767; uredbe Sveta št. 269/2014, 2022/1529, 2023/571 in 2023/1765)
(Glej točke od 84 do 87, 115, 116, 138 in 139.)
5.
Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Vodilni poslovneži, ki delujejo v Rusiji, in njihovi ožji družinski člani ali druge fizične osebe, ki imajo od njih korist – Poslovneži, pravne osebe, subjekti ali organi, vključeni v gospodarske sektorje, ki zagotavljajo znaten vir prihodka vladi Ruske federacije, in z njimi povezane osebe – Napaka pri presoji
(Sklep Sveta 2014/145/SZVP, kakor je bil spremenjen s sklepom (SZVP) 2023/1767; uredbi Sveta št. 269/2014 in 2023/1765)
(Glej točke 124, 131 in 135.)
Izrek
1.
Sklep Sveta (SZVP) 2022/1530 z dne 14. septembra 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, Izvedbena uredba Sveta (EU) 2022/1529 z dne 14. septembra 2022 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, Sklep Sveta (SZVP) 2023/572 z dne 13. marca 2023 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, Izvedbena uredba Sveta (EU) 2023/571 z dne 13. marca 2023 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, Sklep Sveta (SZVP) 2023/1767 z dne 13. septembra 2023 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine in Izvedbena Uredba Sveta (EU) 2023/1765 z dne 13. septembra 2023 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, se razglasijo za nične v delu, v katerem so ohranile ime Dmitryja Alexandrovicha Pumpyanskiya na seznamu oseb, subjektov in organov, za katere se uporabljajo ti omejevalni ukrepi.
2.
Svet Evropske unije nosi svoje stroške in stroške D. Alexandrovicha Pumpyanskiya.
(
1
)	UL C 24, 23.1.2023.